รัฐบาลไทย-ข่าวทำเนียบรัฐบาล-สรุปผลการประชุม ศตส. รมต.นร.สุวพันธุ์ฯ ชี้แจงการบริหารจัดการที่จอดรถยนต์ส่วนบุคคลแก่ประชาชนที่มาร่วมงานถวายความอาลัยฯ
วันอังคารที่ 1 พฤศจิกายน 2559
สรุปผลการประชุม ศตส. รมต.นร.สุวพันธุ์ฯ ชี้แจงการบริหารจัดการที่จอดรถยนต์ส่วนบุคคลแก่ประชาชนที่มาร่วมงานถวายความอาลัยฯ
สรุปผลการประชุม ศตส. รมต.นร.สุวพันธุ์ฯ ชี้แจงการบริหารจัดการที่จอดรถยนต์ส่วนบุคคลแก่ประชาชนที่มาร่วมงานถวายความอาลัยฯ
วันนี้ (17 ตุลาคม 2559) เวลา 09.00 น. ณ ตึกสันติไมตรี ทําเนียบรัฐบาล ภายหลังเสร็จสิ้นการประชุมศูนย์บัญชาการติดตามสถานการณ์ (ศตส.) โดยมีตัวแทนหน่วยงานที่เกี่ยวข้องเข้าร่วมประชุมเพื่อรายงานสถานการณ์และติดตามความคืบหน้าในการอํานวยความสะดวกให้กับพี่น้องประชาชน ซึ่งเดินทางมาถวายความอาลัยพระบรมศพพระบาทสมเด็จพระเจ้าอยู่หัวในพระบรมโกศตลอดการดูแลด้านความมั่นคง เพื่อความสงบเรียบรอยของบ้านเมือง ทั้งนี้โดยมีนายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรีได้แถลงข่าวผลการประชุม ศตส. สรุปสาระสําคัญ ดังนี้
ประเด็นของ คตส. ของการประชุมในเช้าวันนี้คือ การติดตามอํานวยความสะดวกให้กับพี่น้องประชาชน ซึ่งเรื่องแรกที่กําลังมีปัญหาคือเรื่องปัญหาการจราจร วันนี้ก็ได้ทําความชัดเจนกับกระทรวงคมนาคม ขสมก. และก็ทางตํารวจ หลักคือทําให้พี่น้องประชาชนสามารถที่จะเดินทางเข้าสู่พื้นที่ชั้นในบริเวณพระบรมมหาราชวังได้สะดวกที่สุดเท่าที่จะทําได้ แต่เนื่องจากปริมาณของรถยนต์ก็ดี และปริมาณของพี่น้องประชาชนมีจํานวนมากและซึ่งมีแนวโน้มจะเพิ่มขึ้นเรื่อย ๆ ก็ทําให้การบริหารจัดการค่อนข้างยากหน่อยแต่อย่างไรก็แล้วแต่จะดําเนินการโดย
1. ขสมก. จะมีรถอํานวยความสะดวก ซึ่งรายละเอียดตามที่แนบพร้อมข่าวฯ แต่จะมีรถบริการฟรีเพื่ออํานวยความสะดวกให้เข้ามาถึงในส่วนบริเวณพื้นที่ชั้นใน อย่างน้อยที่สุดก็ในส่วนของบริเวณโรงแรมรัตนโกสินทร์ หรือ สํานักงานสลากกินแบ่งเดิม
2. จะจัดที่จอดรถให้กับรถยนต์ส่วนบุคคลในพื้นที่ต่าง ๆ ตัวอย่างเช่น บริเวณลานจอดรถใต้สะพานพระราม 8 และลาดจอดรถบริเวณถนนกําแพงเพชร 5 และ 6 สนามม้านางเลิ้ง โดยจะมีที่จอดรถให้กับรถยนต์ส่วนบุคคล ซึ่งมีบริการรถสาธารณะให้บริการเพื่อนําพี่น้องประชาชนเข้าสู่พื้นที่ชั้นใน
3. สําหรับพี่น้องที่มาจากต่างจังหวัด ซึ่งได้หารือกันแล้วกับผู้ว่าราชการจังหวัด กระทรวงมหาดไทย จะมีการจัดงานพิธีต่าง ๆ ในพื้นที่ซึ่งจะมีพื้นที่ให้มีการแสดงความอาลัยและพื้นที่สําหรับประกอบกิจกรรมทางศาสนาให้ แต่ในกรณีที่พี่น้องประสงค์จะเดินทางเข้ากรุงเทพมหานคร จะจัดที่จอดรถให้ในลักษณะของพื้นที่ 4 มุมเมือง ถ้ามาจากภาคใต้ก็บริเวณพุทธมณฑลสาย 4 ส่วนฝั่งตะวันตกก็คือเซ็นทรัลเวสเกตตรงบางใหญ่ ทางภาคเหนือก็เมืองทอง ทางตะวันออกบริเวณแยกบางนาคือที่กําลังก่อสร้างบางกอกมอลล์อยู่ตอนนี้ ซึ่งทั้ง 4 มุมเมืองนี้จะเป็นที่จอดรถสําหรับคนที่มาจากต่างจังหวัดและ ขสมก. จะจัดรถบริการให้ประชาชนมาถึงบริเวณงานฯ ต่อไป
สถานที่จอดรถยนต์ รถตู้ ของผู้มาร่วมพระราชพิธี
1. ถนนดินสอ (จากสตรีวิทยา – แยกวิสุทธิ์กษัตริย์ จอดได้ 30 คัน)
2. ถนนพระสุเมรุ (จากแยกมหากาฬ -แยกวันชาติ จอดได้ 20 คัน)
3. ถนนกรุงเกษม (จากแยกประชาเกษม – แยกมัฆวาน จอดได้ 50 คัน)
4. ถนนพิษณุโลก (จากแยกมิสักวัน – แยกวังแดง จอดได้ 80 คัน)
5. สนามม้านางเลิ้ง (สนามม้านางเลิ้ง จอดได้ 150 คัน)
6. ถนนกําแพงเพชร 2 (ถนนกําแพงเพชร 2 จอดได้ 100 คัน)
7. ถนนกําแพงเพชร 5 (ถนนกําแพงเพชร 5 จอดได้ 100 คัน)
8. ถนนกําแพงเพชร 6 (ถนนกําแพงเพชร 6 จอดได้ 200 คัน)
9. ลานจอดรถโรงปูน (ลานจอดรถโรงปูน จอดได้ 80 คัน)
10. ถนนอรุณอัมรินทร์ (ลานจอดรถใต้สะพานพระราม 8 จอดได้ 100 คัน)
อย่างไรก็ตาม ขอขอบคุณพี่น้องประชาชนที่มีจิตอาสานําอาหารนําเครื่องดื่มใส่รถมาแล้วมาแจกจ่ายฟรีให้พี่น้องประชาชนที่มาร่วมงาน ทั้งนี้จะประสานงานให้มีจุดรับที่เหมาะสมเพื่อไม่ให้รถที่เข้ามาแต่ละคันซึ่งเป็นรถยนต์นั่งส่วนบุคคล รถตู้ก็ดีมาจอดและแจกจะทําให้การจราจรติดขัด ซึ่งมีคําแนะนําสําหรับพี่น้องประชาชนที่มีความประสงค์ในเรื่องการนําอาหารมาแจกจ่ายได้ 3 แนวทางได้แก่
1. คือให้ติดต่อมายังสํานักงานปลัดสํานักนายกรัฐมนตรีหรือโทรศัพท์ 1111 สามารถนํามาบริจาคได้ที่สํานักงานปลัดสํานักนายกรัฐมนตรีหรือต้องการคําแนะนําใดเกี่ยวกับเรื่องการบริจาคหรืออย่างอื่นก็สามารถสอบถามได้ 1111 เช่นกัน
2. พี่น้องประชาชนที่ประสงค์จะนําอาหารและน้ําดื่มไปมอบเพื่อบริการประชาชนทั่วไปฟรีสามารถนําไปยังกระทรวง ทบวง กรม ต่าง ๆ ที่อยู่ใกล้บ้านหรือสถานที่ทํางานได้ ซึ่งได้ประสานกับกระทรวง ทบวง กรม ให้รับไว้แล้วในชั้นต้นและมีภาคเอกชนมีการติดต่อทํางานร่วมกับกระทรวง ทบวง กรม ต่าง ๆ ในการอํานวยความสะดวก
3. สามารถนําอาหารและน้ําดื่มมาให้บริเวณท้องสนามหลวง ซึ่งจะมีศูนย์อํานวยการใหญ่ 2 ศูนย์อํานวยการ ได้แก่
- ศูนย์อํานวยการร่วมของ คสช. ซึ่งจะดูในเรื่องของความเรียบร้อย และก็จะดูแลเรื่องการอํานวยความสะดวกให้กับพี่น้องประชาชน
- ศูนย์อํานวยการร่วมของกรุงเทพมหานคร ซึ่งจะให้การดูแลในเรื่องที่เกี่ยวกับพี่น้องประชาชนที่เดินทางเข้ามา ซึ่งทั้ง 2 ศูนย์ประสานการติดต่อกับพี่น้องประชาชนที่ต้องการนําอาหารและเครื่องดื่มมาบริจาค ซึ่งมีทั้งหมด 3 ช่องทางดังกล่าวที่สามารถดําเนินการได้
นอกจากนี้ รัฐมนตรีประจําสํานักนายกรัฐมนตรีได้กล่าวย้ําว่า ในเรื่องของดินฟ้าอากาศซึ่งลงเว็บไซต์ต่าง ๆ และลงแผนที่ประกอบด้วยว่าจะมีพายุมา 2 ลูก ซึ่งทางผู้แทนของกระทรวงดิจิทัลเพื่อเศรษฐกิจและสังคมได้ชี้แจงแล้วว่า การพยากรณ์อากาศของพายุทั้ง 2 ลูกตามข้อเท็จจริงแล้ว ไม่มีผลกระทบต่อประเทศไทยแต่อย่างใด เว้นเสียแต่จะมีฝนตกทั่วไปในช่วงวันที่ 19 – 22 ตุลาคม 2559 ในเวลาบ่ายและค่ําของช่วงดังกล่าวเท่านั้นซึ่งเป็นไปตามปกติ
*************************************
กลุ่มประชาสัมพันธ์และเผยแพร่ สํานักโฆษก